KOMISIJOS REGLAMENTAS (EB) Nr. 636/2007
2007 m. birželio 7 d.
nukrypstantis nuo Tarybos reglamento Nr. 79/65/EEB priedo nuostatų dėl Rumunijos rajonų
EUROPOS BENDRIJŲ KOMISIJA,
atsižvelgdama į Bulgarijos ir Rumunijos stojimo sutartį,
atsižvelgdama į Bulgarijos ir Rumunijos stojimo aktą, ypač į jo 41 straipsnio 1 dalį,
kadangi:
(1)
1965 m. birželio 15 d. Tarybos reglamento Nr. 79/65/EEB, sukuriančio žemės ūkio valdų pajamų ir ūkinės veiklos apskaitos duomenų rinkimo tinklą Europos ekonominėje bendrijoje (1), priede pateikiamas rajonų, kaip apibrėžta to reglamento 2 straipsnio d punkte, sąrašas.
(2)
Pagal tą sąrašą Rumunija suskirstoma į aštuonis rajonus. Rumunijos prašymu Reglamente Nr. 79/65/EEB Rumunija pirmus trejus metus po įstojimo į Europos Sąjungą turėtų būti laikoma vienu rajonu, kad būtų lengviau parengti realų atrankos planą.
(3)
Šiame reglamente numatytos priemonės atitinka Bendrijos ūkių apskaitos duomenų tinklo komiteto nuomonę,
PRIĖMĖ ŠĮ REGLAMENTĄ:
1 straipsnis
Nukrypstant nuo Tarybos reglamento Nr. 79/65/EEB priedo nuostatų, taikant tą reglamentą, iki 2009 m. gruodžio 31 d. Rumunija sudaro vieną rajoną.
2 straipsnis
Šis reglamentas įsigalioja septintą dieną nuo jo paskelbimo Europos Sąjungos oficialiajame leidinyje.
Jis taikomas nuo 2007 ataskaitinių metų.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. birželio 7 d.